open-index/open-wikipedia-markdown huggingface dataset:
Wepwawet

**Wepwawet** (ook gespel **Oepoeaoet**, **Wepawet** ens.) was in die Egiptiese mitologie ’n oorlogsgod. Sy naam beteken *hy wat die weë open* en hy is dikwels uitgebeeld as ’n wolf.

Hy is oorspronklik as ’n wolfgod beskou. Mettertyd het die verbintenis met oorlog, en dus die dood, daartoe gelei dat hy beskou is as die een wat die weë vir die geeste van die dood open na en deur die Doeat (onderwêreld). Deur dié verbintenis en die ooreenkoms tussen die wolf en jakkals, is Wepwawet verbind met Anoebis, wat eindelik as sy pa beskou is. As ’n jakkals is hy ook verbind met Set, en is hy beskou as Set se seun. Daarop word Wepwawet dikwels met Anoebis verwar.

In latere kuns is Wepwawet uitgebeeld as ’n wolf of jakkals, of as ’n man met die kop van ’n wolf of jakkals. Hy is ook uitgebeeld met die klere van ’n soldaat en met militêre wapens soos die knots en pyl en boog.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Robert de Niro

**Robert de Niro** (gebore 17 Augustus 1943) is 'n Amerikaanse akteur, regisseur, vervaardiger en stemkunstenaar. Van sy bekendste rolprente is: *Mean Streets* (1973), *The Godfather: Part II* (1974), *Taxi Driver* (1976), *The Deer Hunter* (1978) en meer onlangs *Casino* (1995) en *The Good Shepherd* (2006).

## Biografie 
duimnael|links|180px|Robert de Niro in 1988

De Niro is op 17 Augustus 1943 in die New Yorkse buurt Greenwich Village gebore. Hy is die seun van die skilder en beeldhouer Robert de Niro sr. en Virginia Admiral. 

Sy ouers skei toe hy slegs twee jaar oud was. Daarna woon hy saam met sy moeder in Little Italy (Manhattan). Sy pa het binne loopafstand gewoon en hulle het mekaar gereeld gesien.

Op tienjarige ouderdom kry hy sy eerste toneelervaring in 'n skoolproduksie, waar hy die rol van die lafhartige leeu in die *The Wizard of Oz* vertolk. Op 14 verlaat hy middelbare skool om 'n lid van 'n straatbende te word. Hierna kry hy toneelopleiding aan die *Stella Adler Conservatory of Acting* en by Lee Strasberg se ''Actor's Studio*.

Hy maak sy debuut as rolprentakteur in 1963 op 20-jarige ouderdom in *The Wedding Party*, maar dit is eers in 1969 vrygestel.

## Pryse en benoemings 
### Oscar-pryse 
* Wen: Beste Ondersteunende Akteur, *The Godfather Part II* (1974)
* Benoem: Beste Akteur, *Taxi Driver* (1976)
* Benoem: Beste Akteur, *The Deer Hunter* (1978)
* Wen: Beste Akteur, *Raging Bull* (1980)
* Benoem: Beste Akteur, *Awakenings* (1990)
* Benoem: Beste Akteur, *Cape Fear* (1991)

### Bafta-pryse 
* Benoem: Beste Nuweling, *The Godfather Part II* (1976)
* Benoem: Beste Akteur, *Taxi Driver* (1977)
* Benoem: Beste Akteur, *The Deer Hunter* (1979)
* Benoem: Beste Akteur, *Raging Bull* (1982)
* Benoem: Beste Akteur, *The King of Comedy* (1984)
* Benoem: Beste Akteur, *Goodfellas''  (1990)

## Eksterne skakels 
* 
*
Anch

duimnael|140px|Die anch.

Die **anch** of **ankh**, ook bekend as die sleutel van die lewe en die sleutel van die Nyl, was die Antieke Egiptiese karakter vir "lewe".

Dit het die begrip van ewige lewe verteenwoordig. Die Egiptiese gode is dikwels uitgebeeld met ’n anch in die hand, of een in elke hand met die arms oor die bors gekruis. Die oorsprong daarvan is onseker.

## Eksterne skakels 
* 15px Hierdie artikel is vertaal uit die Engelse Wikipedia
Taweret

**Taweret** (ook gespel **Taoert**, **Toeat**, **Taoeris** ens.) was in die Egiptiese mitologie ’n antieke beskermingsgodin van vrugbaarheid en geboorte. Haar naam beteken "sy wat groot is". Sy is gewoonlik uitgebeeld as ’n seekoei met katagtige eienskappe. Sy word soms verbind met ander soortgelyke godinne, soos Ipet, Reret en Hedjet.

## Mitologie 
[duimnael|links|130px|Dié kleibeeld van Taweret uit [623 v.C.|623–595 v.C. is in ’n piramide in Nubië gevind (Museum van Uitbeeldende Kunste, Boston).]]
Hoewel Ipet in die Piramidetekste van die Ou Ryk genoem word en Taweret dikwels gesien word op rituele voorwerpe uit die Middelryk, het seekoei-godinne nie ’n belangrike rol in die mitologie gespeel tot met die Nuwe Ryk (omstreeks 1550–1069 v.C.) nie. Taweret verskyn in sommige weergawes van ’n gewilde mite waarin die Oog van Ra kwaad word vir haar pa en na Nubië terugtrek in die vorm van ’n leeuwyfie. Met die Oog van Ra se uiteindelike terugkeer na Egipte neem sy die vorm van ’n seekoei aan (vermoedelik Taweret) en veroorsaak die Nylrivier se oorstromings. Daarom word sy hoofsaaklik beskou as ’n godin van vrugbaarheid en vernuwing.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Paul L. Smith

**Paul L. Smith** was 'n Amerikaanse akteur en komediant. Hy was veral bekend vir sy rol in *Popeye* (1980).

## Biografie 
Paul Lawrence Smith is op 24 Junie 1936 in Everett, Massachusetts in die Verenigde State van Amerika gebore. Hy werk aanvanklik as 'n uitsmyter (*bouncer*) en lyfwag voordat hy in die rolprentbedryf beland. Hy het 'n swart gordel in taekwondo.

Smith speel meestal die rol van groot ouens en skurke in films, soos die rol van Bluto in Popeye. Hy het 'n opvallende baard.

In 2006 emigreer hy na Israel en neem die naam Adam Eden aan. Hy is op 25 April 2012 by sy huis in Ra'anana, Israel oorlede.

## Filmografie 
Van sy noemenswaardige rolprente:
* *Popeye* (1980)

## Verwysings 
## Eksterne skakels 
*
Tefnoet

**Tefnoet** of **Tefenet** was in die Egiptiese mitologie ’n godin van reën, vogtigheid, dou en vogtige lug. Sy is die suster en metgesel van die luggod, Sjoe, en die ma van Geb en Noet.

Haar naam beteken letterlik "daardie water" en word verbind met die Egiptiese woord vir "spoeg". Volgens sommige weergawes van die skeppingsmite het Ra (of Atoem) haar uitgespoeg, en haar naam is in latere tekste geskryf as ’n mond wat spoeg.

Anders as ander gode het Tefnoet geen enkele simbool gehad nie.

## Mitologie 
Tefnoet is ’n dogter van die songod god Ra-Atoem. Sy was getroud met haar tweelingbroer, Sjoe. Daar is verskeie weergawes van die mite oor die skepping van Tefnoet en Sjoe. In alle weergawes word sy verbind met die een of ander vorm van liggaamsvloeistof. In die skeppingsmite van Heliopolis masturbeer Atoem om Tefnoet en Sjoe te maak:

: *Atoem het voortgeplant deur in Heliopolis te masturbeer.  Hy het sy penis in sy hand geneem sodat hy daardeur ’n orgasme kon bereik. En die broer en suster is gebore – dit is Sjoe en Tefnoet.* – Piramideteks 527

In sommige weergawes van die mite sluk Atoem sy semen in en spoeg dit uit in die vorm van die tweeling, of andersins veroorsaak sy spoeg die voortplanting.

## Uitbeelding 
Tefnoet is gewoonlik uitgebeeld as ’n vrou met die kop van ’n leeuwyfie as deel van die Ennead van Heliopolis. Soms is sy ook as ’n volle leeuwyfie uitgebeeld. Op haar kop het sy dikwels ’n pruik en ’n slang of sonskyf. Soms word sy saam met Sjoe uitgebeeld as ’n tweekoppige wese.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Uitsmyter

**Uitsmyter** kan na een van die volgende verwys:

* Portier by 'n geleentheid, sien uitsmyter (beroep).
* Brood met eier, kaas en/of ham, sien uitsmyter (gereg).
* Die laaste musiekstuk by 'n konsert (of op 'n grammofoonplaat), waarvoor daar meestal iets vroliks gekies word.
Egiptiese tweelettertekens

**Tweeletter-hiërogliewe** is Egiptiese simbole wat uit twee letters bestaan – dit kan ’n kombinasie van klinkers of medeklinkers wees. In geskrewe Egipties is daar drie soorte hiërogliewe: eenlettertekens, wat een waarde voorstel (dus die alfabettekens), tweeletter- en drielettertekens.

## Algemene tweeletter-hiërogliewe 
## Sien ook 
* Egiptiese eenlettertekens
* Egiptiese drielettertekens
* Lys van Egiptiese hiërogliewe

## Eksterne skakels 
* Lang lys Egiptiese tweelettertekens
* 15px Hierdie artikel is vertaal uit die Engelse Wikipedia
Bydrae

'n **Bydrae** is jou aandeel in 'n saak, hetsy positief of negatief. **Bydra** is die aksie om te gee. *Bydrae* is 'n selfstandige naamwoord terwyl *bydra* 'n werkwoord is. Byvoorbeeld:

* My *bydrae* is om koeksisters te bak.
* Sal jy asb *bydra* deur koeksisters te bak?

## Eksterne skakels 
*
Trafalgar, KwaZulu-Natal

**Trafalgar** is 'n kusoorddorpie in KwaZulu-Natal, Suid-Afrika. Die dorp lê in die Ray Nkonyeni Plaaslike Munisipaliteit wat onder die Ugu-distriksmunisipaliteit ressorteer. In 2011 het hier 400 mense gewoon. 

Dit is op die noordoewer van die Mpenjatirivier geleë wat in die Indiese Oseaan uitmond by die Mpenjati-natuurreservaat. Die strand by Mpenjati-natuurreservaat word al jare lank deur naturiste gebruik.

## Sien ook 
* Lys van dorpe in Suid-Afrika

## Verwysings
Oog van Horus

200px|duimnael|Die Oog van Horus.

Die **Oog van Horus** is ’n Antieke Egiptiese simbool van beskerming, koninklike mag en goeie gesondheid. Die oog word verpersoonlik deur die godin Wadjet. Dit word soms gelykgestel aan die Oog van Ra, maar in ander gevalle is dit 'n heel ander konsep.

Wadjet was een van die vroeë godinne wat ná die vereniging van Bo- en Benede-Egipte saam met Nechbet die twee beskermgodinne van Egipte geword het.

## Horus 
Horus was die Antieke Egiptiese god van die hemele wat gewoonlik as ’n valk uitgebeeld is. Sy regteroog is verbind met die songod, Ra. In een mite veg Set en Horus om die troon ná Osiris se dood en ruk Set Horus se linkeroog uit. Die grootste deel van die oog is herstel deur óf Hathor óf Thoth. Nadat Horus se oog herstel het, het hy dit aan sy pa, Osiris, aangebied in die hoop om hom weer lewend te maak. Daarom was die oog dikwels die simbool van opoffering, heling, restourasie en beskerming.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Mondopeningseremonie

[duimnael|280px|Priesters van [Anoebis en gode voer die Mondopeningseremonie uit.]]
[duimnael|240px|Ai voer die Mondopeningseremonie uit vir [Toetankamen.]]

Die **Mondopeningseremonie** was ’n Antieke Egiptiese ritueel wat beskryf is in begrafnistekste soos die Piramidetekste.

## Towerkrag 
Die seremonie het behels dat die mond van ’n standbeeld of mummie met towerkrag oopgemaak word sodat dit kon asemhaal en praat. Daar is bewyse van dié ritueel uit die Ou Ryk tot die Romeinse Tydperk. Spesiale gereedskap en gelukbringers is gebruik om die seremonie uit te voer.

Die Egiptenare het geglo ’n mens moet kos en water in die hiernamaals hê sodat sy siel kon oorleef. Die Mondopeningseremonie moes dus verseker dat die persoon in die hiernamaals kon eet en drink.

Die seremonies het uit 75 "episodes" bestaan, en die volledigste vorm het die volgende ingesluit:
* **Episodes 1–9** Voorbereidingsrituele
* **Episodes 10–22** Besieling van die standbeeld
* **Episodes 23–42** Vleisoffers wat verband hou met Bo-Egipte
* **Episodes 43–46** Vleisoffers wat verband hou met Benede-Egipte
* **Episodes 47–71** Begrafnismaal
* **Episodes 72–75** Sluitingsrites

Die Boek van die Dooies bevat ook ’n towerspreuk vir die proses wat die afgestorwene self kon gebruik:
: *My mond word geopen deur Ptah,*
: *My mond se gebondenheid word verlos deur my stadsgod.*
: *Thoth het gekom ten volle voorberei met towerspreuke,*
: *Hy maak my mond vry van die gebondenheid van Set.*
: *Atoem het vir my my hande gegee,*
: *Hulle word as bewakers geplaas.*

: *My mond word vir my gegee,*
: *My mond word geopen deur Ptah,*
: *Met daardie beitel van metaal*
: *waarmee hy die mond van die gode geopen het.*
: *Ek is Sechmet-Wadjet, wat die weste van die hemel bewandel,*
: *Ek is Sahit onder die siele van On.*

## Verbintenis met Psalm 51 
Ooreenkomste tussen die Mondopeningseremonie en Psalm 51 is waargeneem. Die ooreenkomste sluit in:
* Rituele reiniging met spesiale kruie (Psalm 51:4, 9).
* Herstel van gebreekte bene (Psalm 51:10).
* "Here, open my lippe" (Psalm 51:17).
* Offers (Psalm 51:18, 19, 21).

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
52-voet-motorreddingsboot

Die Amerikaanse Kuswag bedryf vier 52-voet-motorreddingsbote, wat sy vloot van 227 47-voet-motorreddingsbote aanvul. Hierdie skepe is  in 1960 gebou en verplaas 32 ​​ton. Die vier skepe is almal in die Pasifiese Noordweste gestasioneer.
Castle-Redery

duimnael|Advertensie van die Castle-Redery

Die **Castle-Redery** is in 1872 deur sir Donald Currie gestig as 'n stoomboot-redery. Die naam is in 1986 amptelik aanvaar toe die poskontrak tussen die Castle- en Union-Redery verdeel is. In 1900 het die twee rederye saamgesmelt om die Union-Castle-Redery te vorm. Op daardie stadium het Castle-redery oor 20 skepe beskik met 'n tonnemaat van 108,886 ton.

Donald Currie (1825-1909), by Walter William Ouless.jpg|Sir Donald Currie
Dartmouth, Castle Line Steamship and Warfleet (10961108243).jpg|'n Stoomboot van die Castle-Redery

## Bron 
* *Ensiklopedie van Suidelike Afrika*, Eric Rosenthal, 1967.
Ptolemeus I Soter

**Ptolemeus I Soter** (Grieks vir "Ptolemeus die Redder", ook bekend as **Ptolemy Lagides**; omstreeks 367-283 v.C.) was ’n Masedoniese generaal onder Alexander die Grote wat van 323 tot 283 v.C. die heerser van Antieke Egipte was. Hy was ook die stigter van die Ptolemeïese Ryk en het die titel farao opgeëis.

Sy ma was Arsinoe van Masedonië en hoewel sy pa onbekend is, beskryf verskeie bronne hom as óf die seun van Lagus, ’n Masedoniese edelman, óf die buite-egtelike seun van Philippos II van Masedonië (wat hom, as dit waar is, die halfbroer van Alexander maak). Dit kan ook wees dat die laaste weergawe gefabriseer is om die Ptolemeïese Ryk glorieryker te maak.

Ptolemeus was een van Alexander se getroue generaals en een van sy sewe "lyfwagte". Hy was ’n paar jaar ouer as Alexander en ’n vriend sedert hul kinderdae.

Hy is opgevolg deur sy seun, Ptolemeus II Philadelphus.

## Bronne 
* Walter M. Ellis: *Ptolemy of Egypt*, Londen 1993.
* Christian A. Caroli: *Ptolemaios I. Soter – Herrscher zweier Kulturen*, Konstanz 2007.
* 

## Eksterne skakels 
* 
* 15px Hierdie artikel is vertaal uit die Engelse Wikipedia
Union-Castle-Redery

duimnael|Advertensie van die Union-Castle-Redery

Die **Union-Castle-Redery** is in 1900 gestig na die samesmelting van die Union-Redery met die Castle-Redery. Aanvanklik is die firma deur Donald Currie & Co bestuur maar later is die beheer oorgeneem deur die *Royal Mail Steam Packet Company* waarvan sir Owen Phillips aan die hoof was. Hierdie reëling het in 1932 tot 'n einde gekom toe die Union-Castle Mail Steamship Company sy onafhanklikheid hervat het. In 1956 is die beheer deur die Cayvier, Irvine-groep oorgeneem. In 1965 is verkeie groot skepe aan Safmarine verkoop.

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakels 
*
Ptolemeus II Philadelphus

[links|duimnael|180px|’n Borsbeeld van Ptolemeus II op tradisionele Egiptiese wyse (Walters-kunsmuseum, [Baltimore).]]

**Ptolemeus II Philadelphus** (309–246 v.C.) was van 283 v.C. tot met sy dood koning van Antieke Egipte. Hy was die seun van die stigter van die Ptolemeïese Ryk, Ptolemeus I Soter. Hy het twee broers gehad: Ptolemeus Keraunos en Meleager, wat onderskeidelik in 281 en 279 v.C. koning van Masedonië geword het. Ptolemeus was eers getroud met Arsinoe I, wat die ma van sy wettige kinders was, en daarna met sy bloedsuster, Arsinoe II.

Tydens Ptolemeus II se bewind was die materiële en letterkundige rykdom van die hof in Alexandrië op ’n hoogtepunt. Hy het die Museum en Biblioteek van Alexandrië opgerig, asook ’n gedenkstele, die Groot Mendes-stele.

## Verwysings 
## Bronne 
* 
* Paul McKechnie / Philippe Guillaume (eds.), *Ptolemy II Philadelphus and his World* (Leiden, Brill, 2008) (= Mnemosyne. Supplements, 300).

## Eksterne skakels 
* 
* 15px Hierdie artikel is vertaal uit die Engelse Wikipedia
Union-Redery

duimnael|Advertensie van die Union-Redery

Die **Union-Redery** is in 1853 gestig as die *Union Steam Collier Co.* maar in 1857 is dit verander  na 'n passasiersdiens toe die eerste skip, die *Dane*, in Kaapstad aangekom het. Dit was die eerste gereelde stoomskipdiens tussen Engeland en Suid-Afrika. Later het dit die poskontrak gekry wat dit vanaf 1876 af met die Castle-redery gedeel het. Die skepe het elke twee weke geseil. In 1900 het dit saamgesmelt met die Castle-redery om Union-Castle-Redery te vorm. Teen daardie tyd het die Union-redery oor 19 skepe van altesaam 104&nbsp;107 ton beskik.

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakels 
*
Ptolemeus IV Philopator

**Ptolemeus IV Philopator** (bewind: 221–205 v.C.) was die vierde koning van Antieke Egipte se Ptolemeïese Ryk. Hy was die seun van Ptolemeus III Euergetes en sy vrou, Berenike II, en het in 221 v.C. aan die bewind gekom. Hy was met Arsinoe III getroud.

Die verval van die Ptolemeïese Ryk het tydens sy bewind begin. Hy is deur ander mans en vroue oorheers wat regeer het nes hulle wou. Eiebelang het sy ministers daartoe gelei om invalle van buite af te keer en die noordelike grense vir die res van Ptolemeus se bewind vas te stel.

Philopator was geneig tot orgastiese vorms van godsdiens en letterkundige liefhebbery, en het ’n tempel vir Homeros laat bou. Hy is omstreeks 220 v.C. getroud met sy suster, Arsinoe III, maar is oorheers deur sy minnares, Agathoclea.

## Bronne 
* 
* 15px Hierdie artikel is vertaal uit die Engelse Wikipedia
Ptolemeus V Epiphanes

**Ptolemeus V Epiphanes** (bewind: 204–181 v.C.) was die vyfde koning van Antieke Egipte se Ptolemeïese Ryk. Hy was die seun van Ptolemeus IV Philopator en sy vrou, Arsinoe III, en het in 204 v.C. op vyfjarige ouderdom aan die bewind gekom ná sy pa se dood. ’n Reeks regente het die ryk lamgelê.

’n Opstand wat in 197 v.C. begin het, is wreed onderdruk; in sommige weergawes word Epiphanes self as ’n tiran beskryf. Die oorlog tussen noord en suid sou tot in 185 v.C. duur.

Op die broemde Rosettasteen en ander steles is Ptolemeus V se bewind in drie tale bevestig en is aangekondig dat hy ’n god geword het. Die Rosettasteen sou linguiste later help om Egiptiese hiërogliewe te ontsyfer.

Sy oudste seun, Ptolemeus VI Philometor (181–145 v.C.), het hom as kind opgevolg onder die regenstakp van sy ma, Cleopatra I.

## Verwysings 
## Bronne 
* 
* 
* 15px Hierdie artikel is vertaal uit die Engelse Wikipedia
30 v.C.

## Gebeure 
### Romeinse Ryk 
*Herodes gaan na Rodos om sy trou aan die nuwe maghebber Octavianus te betuig. Hy was eintlik Marcus Antonius se bondgenoot, maar hy word deur Octavianus as koning van Palestina bevestig.
*1 Augustus Octavianus verower Alexandrië. Cleopatra en Antonius pleeg spoedig selfmoord.
*Herodes verkry die stad Samaria van Octavianus.

### Sjina 
*Keiser Chengdi (漢成帝) (Westelike Han) ontslaan sy kanselier Kuang Heng 

## Geboortes 
*

## Sterftes 
* Cleopatra VII pleeg selfmoord (* 69 v.C.).
* Marcus Antonius pleeg selfmoord (* 83 v.C.).

## Verwysings
Ptolemeus III Euergetes

[links|duimnael|150px|’n Standbeeld van Ptolemeus III as [Hermes.]]

**Ptolemeus III Euergetes** (bewind: 246–222 v.C.) was die derde koning van Antieke Egipte se Ptolemeïese Ryk.

Hy was die oudste seun van Ptolemeus II Philadelphus en sy eerste vrou, Arsinoe I, en het in 246 v.C. aan die bewind gekom ná sy pa se dood. Hy was met Berenike II getroud.

Ptolemeus III was verantwoordelik vir die eerste bekende voorbeeld van ’n reeks verordeninge wat hy in twee tale laat publiseer het. Dit is in 218 v.C. opgevolg deur die Verordening van Memphis van sy seun, Ptolemeus IV, en in 196 v.C. deur die beroemde Rosettasteen van sy kleinseun, Ptolemeus V.

## Bronne 
* 
* 15px Hierdie artikel is vertaal uit die Engelse Wikipedia
69 v.C.

## Gebeure 
* In die Mitridatiese Oorlog word die eiland Delos aangeval. Die eiland verloor sy status as handelssentrum.
* 6 Oktober -- Lucullus verslaan Tigranes II van Armenië op opsienbarende wyse. Hy het 16&nbsp;000 grondtroepe teenoor 150&nbsp;000 van Triganes wat ook 55&nbsp;000 ruiters het. Die Romeine verloor net vyf mans, die Armeniërs 100&nbsp;000 mans en die meeste ruiters.
* In 'n Romeinse volkstelling het die aantal mans toegeneem tot 910 000.

## Geboortes 
* Cleopatra VII († 30 v.C.).

## Sterftes 
*

## Verwysings
Gelede woorde

**Gelede woorde**, oftewel **komplekse**, kom voor in die veld van morfologie waar hulle die teenoorgestelde van simplekse (ongelede woorde) is. Waar 'n simpleks beskryf kan word as 'n woord wat nie morfologies ontleedbaar is nie  soos *die*, *daar*, *nou* en *gister*, is 'n kompleks daarenteen 'n morfologies ontleedbare woord, soos *kêrel+tjie* en *ridder+lik*.

Die belangrikste ongelede woorde word in die selfstandigenaamwoord-, adjektief- en werkwoordklas aangetref. Van Huyssteen noem dat die onderskeid tussen simplekse en komplekse nie verwar moet word met die onderskeid tussen meerlettergreppige woorde (dit is woorde wat uit meer as een lettergreep bestaan, soos tafel bestaan uit “ta” en “fel”) en enkellettergreppige woorde (dit is woorde wat uit slegs een lettergreep bestaan, soos blad en poot) nie. 

## Verwysings 
## Bronnelys 
* Senekal, H.E.J., Ponelis, F.A., De Klerk, W.J.  1972.  Die patroon van Afrikaans.  Johannesburg: Afrikaanse Pers-Boekhandel.
* Van Huyssteen, G.B.  2014.  Morfologie.  (In Carstens, W.A.M. & Bosman, N., red.  Kontemporêre Afrikaanse Taalkunde.  Pretoria: Van Schaik.  p. 174-175).
Mendelssohn-versameling

Die **Mendelssohn-versameling** van Africana word gehuisves in die Parlementsbiblioteek in Kaapstad. Dit bestaan uit boeke, pamflette, landkaarte en honderde oorspronklike skilderye en tekeninge.

## Biografie 
**Sidney Mendelssohn** is op 31 Desember 1860 in Exeter as seun van 'n rabbi gebore. In Suid-Afrika vestig hy hom as diamanthandelaar, word voorsitter van die New Bultfontein Mining Company en stigter, besturende direkteur en later voorsitter van die Vaal River Diamond Co. Op die vooraand van die Tweede Vryheidsoorlog begin hy belangstel in Africana en ontwikkel tot een van die voorste versamelaars en kenners op die gebied.  Mendelssohn het vier boeke oor die geskiedenis van die Jodedom geskryf. In 1920 publiseer hy sy bekendste werk *The Jews of Asia: especially in the 16th and 17th century*. Die dorpie Sydney on Vaal is gebou op grond waarvan hy die eienaar was en daarom dra die dorpie na bewering sy naam. Hy is op 26 September 1917 in Londen oorlede.

## South African Bibliography 
Elf jaar lank werk hy aan die *South African Bibliography*. Dit bevat meer as 9&nbsp;000 noemenswaardige verwysings na Afrika vanaf die vroeë Portugese ontdekkers tot 1910. Die twee dele is in 1911 gepubliseer en word nog as een van die belangrikste werke  in sy soort beskou en dit het 'n groot bydrae tot die kulturele ontwikkeling van Suider-Afrika gelewer.

## Erflating 
In sy testament het hy sy hele Africana-versameling aan die volk van Suid-Afrika bemaak. Daaronder is 134 sketse deur Thomas William Bowler (1812–1869). Mendelssohn se wens was dat sy versameling na sy dood verder uitgebou sou word.  Die staat het William Jardine (1867–1948) se Africana-bibiloteek aangekoop en by die Mendelssohn-versameling gevoeg.

## Bibliografie 
* Green, Lawrence G.: In the land of afternoon. Kaapstad: Howard Timmins, 1950
* Standard Encyclopaedia of Southern Africa, deel 7. Kaapstad: Nasou, 1972
* Wagener, F.J.: Africana. In: Lantern. Tydskrif vir Volksopvoeding. Jaargang 6, nr. 4, April 1957
Boeing 747 Dreamlifter

Die **Boeing 747 Dreamlifter** is 'n wyerompvragvliegtuig. Vrag word in die vliegtuig geplaas deur die wêreld se langste vraglaaier.  Dit is 'n grootskaalse veranderde Boeing 747-400 en word uitsluitlik gebruik vir die vervoer van Boeing 787 Dreamliner vliegtuigdele na Boeing se monteeraanlegte vanaf verskaffers in ander wêrelddele.

## Verwysings
Amyrteus

**Amyrteus** (ook **Amyrtaios** en **Amenirdisoe**) van Saïs was die enigste farao van die 28ste Dinastie van Antieke Egipte wat vermoedelik familie was van die koninklike familie van die 26ste Dinastie. Hy het die eerste Persiese besetting geëindig en van 404 tot 399 v.C. regeer.

Amyrteus was waarskynlik die kleinseun van die Amyrteus van Saïs wat saam met die Libiese hoofman Inarus (wat self ’n kleinseun van Psamtik III was), ’n rebellie gevoer het teen die satrap van Artaxerxes I.

## Bewind 
Voordat hy die troon bestyg het, het hy in 411 v.C. ’n opstand teen Darius II gelei. Ná Darius se dood het Amyrteus komself in 404 v.C. tot koning verklaar.

Amyrteus is ná ’n bewind van vyf jaar deur sy opvolger, Nepherites I van Mendes verslaan en in Memphis laat teregstel, waarskynlik in Oktober 399 v.C.

## Bronne 
* A. Lemaire, 'La fin de la première période perse in Égypte et la chronologie judéene vers 400 av. J.-C., *Transeuphratène* 9 (1995), 51-61
* O. Perdu, 'Saites and Persians (664-332),' in A.B. Lloyd (ed.), *A Companion to Ancient Egypt* (Chichester, 2010), 140-58
* J.D. Ray, 'Egypt: Dependence and Independence (425-343 B.C.)', in *Achaemenid History* 1 (Leiden, 1987), 79-95.
* 15px Hierdie artikel is vertaal uit die Engelse Wikipedia
Gentrifikasie

[duimnael|Gentrifikasie in [Islington, Sentraal-Londen]]
[duimnael|Gentrifikasie in [Shoreditch, Sentraal-Londen]]
**Gentrifikasie** (afgelei van die Engelse *gentrification*) is 'n sosiologiese vakterm wat na sosio-ekonomiese strukturele veranderings in sekere stedelike buurte verwys waartydens hoogbesoldigde beroepsmense, ondernemings, plaaslike owerhede of aktiviste begin om wonings en ander eiendomme in eertydse arm woonbuurte oor te neem en op te knap. Alhoewel dié proses ekonomiese groei aanwakker, asook vestiging van nuwe besighede bevorder en misdaadsyfers laat daal, lei dit dikwels tot migrasieprosesse waardeur bewoners uit laer inkomstegroepe, maar ook talle besighede, wat nie die hoër huurgelde en eiendomspryse kan bekostig nie, uit hul tradisionele buurte verdryf en deur nuwe welgestelde inwoners vervang word.

As vakterm is gentrifikasie vir die eerste keer in die 1960's deur die Britse sosioloog Ruth Glass gebruik wat wetenskaplike ondersoek insake sosiale veranderings in die Londense stadsdeel Islington gedoen het. Dit is afgelei van die Engelse term *gentry* ("lae adel") en word sedertdien algemeen gebruik om prosesse van sosiale statusverandering in stedelike omgewings te beskryf.

## Verwysings
Apriës

**Apriës** (Grieks: Ἁπρίης) is die naam waarby Herodotus en Diodorus **Wahibre Haaibre** genoem het; hy was van 589 tot 570 v.C. die vierde farao van die 26ste Dinastie van Antieke Egipte. Manetho het hom **Waphres** genoem en korrek aangeteken dat hy 19 jaar lank regeer het. Apriës word ook **Gofra** genoem in Jeremia 44:30.

## Bewind 
Apriës het die troon in Februarie 589 v.C. geërf van sy pa, Psamtik II, en het sy pa se geskiedenis van buitelandse inmenging in die sake van Palestina voortgesit. Hy het baie gebou en het aanbouings laat doen aan verskeie tempels.

Apriës se bewind was vol interne probleme. In 588 v.C. het hy ’n leër na Jerusalem gestuur om dit teen Babiloniese invalle deur Nebukadnesar II te beskerm. Sy leër is gou verslaan en Jerusalem is ná ’n beleg van 18 maande in óf 587 óf 586 v.C. deur die Babiloniërs verwoes. Ná nog ’n onsuksesvolle poging om in die politiek van Juda in te meng het soldate van die strategies belangrike Aswan-garnisoen gemuit.

Ook ’n poging om Libië teen Griekse invallers te beskerm het geboemerang toe sy soldate feitlik uitgewis is.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Nectanebo I

**Nectanebo ** of **Nechtnebef** was ’n farao van Antieke Egipte en die stigter van die 30ste Dinastie.

## Bewind 
In 380 v.C. het Nectanebo vir Nefaarud II verslaan en sy bewind oorgeneem. Hy het vermoedelik ’n groot deel van sy bewind daaraan bestee om invalle van Persië af te weer, soms met die hulp van Athene of Sparta.

Hy was ook ’n groot bouer wat baie monumente en tempels laat bou het tydens sy lang bewind van 18 jaar. Hy het ook baie vervalle tempels laat restoureer en ’n stele opgerig voor ’n suil van Ramses II by Hermopolis. Van omstreeks 365 v.C. was Nectanebo medeheerser saam met sy seun Teos, wat hom opgevolg het toe hy in 362 v.C. dood is.

## Verwysings 
## Eksterne skakels 
* Nectanebo I 
* 15px Hierdie artikel is vertaal uit die Engelse Wikipedia
Nectanebo II

**Nectanebo II** of **Nakhthorheb** was ’n farao van die 30ste Dinastie van Antieke Egipte. Hy het van 360-342 v.C. regeer en was die derde en laaste farao van dié dinastie, sowel as die laaste plaaslike heerser van Egipte.

## Bewind 
Onder Nectanebo II het Egipte floreer; kunstenaars het ’n spesifieke styl gebruik wat ’n duidelike invloed gelaat het op die reliëfwerke van die Ptolemeïese Ryk.

Hy het belanggestel in feitlik elke Egiptiese kultus en bewyse daarvan is op meer as honderd terreine gevind. Hy was ’n groter bouer as sy onmiddellike voorgangers en het onder meer die enorme Tempel van Isis (Iseum) laat bou.

Hy het Egipte ’n hele paar jaar veilig verdedig teen die Eerste Persiese Ryk. Hy is eindelik verraai deur ’n voormalige bediende en is in 343 v.C. deur ’n gesamentlike Grieks-Persiese mag verslaan. In 342 v.C. het die Perse Egipte verower en die land weer in die Persiese Ryk opgeneem. Nectanebo het suid gevlug; sy eindelik lot is onseker.

## Verwysings 
## Eksterne skakels 
* Livius.org: Nectanebo II 
* 
* 15px Hierdie artikel is vertaal uit die Engelse Wikipedia
Demoties

**Demoties** (van die Griekse δημοτικός, *dēmotikós*, "gewild") is ’n Antieke Egiptiese skrif wat afgelei is van die noordelike vorms van die Hiëratiese skrif wat in die Nyldelta gebruik is. Dit dui ook op die stadium van Egipties wat in dié skrif geskryf is voor die gebruik van Kopties. 

Die term is die eerste keer deur Herodotus gebruik om dit te onderskei van die Hiëratiese skrif en Egiptiese hiërogliewe.
Pratt & Whitney JT8D

Die **Pratt & Whitney JT8D** is 'n lae-omleiding (0.96 tot 1) turbowaaierenjin, wat deur Pratt & Whitney in Februarie 1963 met die eerste vlug van die Boeing 727 bekendgestel is. Dit was 'n wysiging van die Pratt & Whitney J52 Turbostralerenjin wat die Amerikaanse Vloot se Grumman A-6 Intruder aanvalsvliegtuig aangedryf het. Die Volvo RM8 is 'n nabrandweergawe wat onder lisensie gebou is in Swede vir die Saab 37 Viggen-straalvegter. 

'n "Vaste" weergawe vir gebruik as kragbron en skeepsaandrywing staan ​​bekend as die FT12.
Diodorus Siculus

**Diodorus Siculus** (Grieks: Διόδωρος Σικελιώτης, *Diodoros Sikeliotes*) of **Diodorus van Sicilië** was ’n Griekse geskiedkundige. Hy het tussen 60 en 30 v.C. die groot universele historiese werk *Bibliotheca Historica* geskryf, waarvan die grootste deel bewaar gebly het. Dit is in drie dele verdeel. 

Die eerste ses boeke strek van die mitiese geskiedenis van die Hellenistiese en nie-Hellenistiese stamme tot met die verwoesting van Troje. Dit is geografies verdeel en handel oor die geskiedenis en kultuur van Antieke Egipte (Boek I), van Mesopotamië, Indië, Skitië en Arabië (II), van Noord-Afrika (III) en van Griekeland en Europa (IV–VI).

Die volgende deel (VII&ndash;XVII) strek van die Trojaanse Oorlog tot met die dood van Alexander die Grote. Die laaste deel (XVII tot die einde) beskryf die historiese gebeure van Alexander se opvolgers tot omstreeks 60 v.C.
Abd-al-Latif

'''Moewaffaq al-Din Moehammad 'Abd al-Latif ibn Joesoef al-Baghdadi** (1162–1231; Arabies: موفق الدين محمد عبد اللطيف بن يوسف البغدادي), meer algemeen bekend as **Abd al-Latif''', is in Bagdad, Irak, gebore en was ’n medikus, geskiedkundige, Egiptoloog en reisiger, asook in sy tyd een van die bedrywigste skrywers van die Nabye Ooste.

Uit memoires wat hy self geskryf het, blyk dit hy is in Bagdad opgevoed in grammatika, die memorisering van die Koran, filologie en poësie. Hy het ook vertroud geraak met filosofie en medisyne. Hy het daarna na Mosoel gegaan (1189) en toe na Damaskus. Hy het ook Egipte besoek.

Abd al-Latif het lid geword van ’n geleerde kring in Jerusalem, en het medies en filosofie doseer in Kaïro en Damaskus. Hy het onder meer ’n gedetailleerde werk in twee dele oor Egipte geskryf.

## Verwysings 
* Silvestre de Sacy, Relation de l'Egypt par Adb al-Latif, Parys, 1810 – Franse vertaling van sy werk oor Egipte
Pornhub

**Pornhub**, 'n lid van die Pornhub NETWORK-veldtog, is 'n pornografiese videodeelwebwerf en die grootste pornografiese webwerf op die internet. Pornhub is in 2007 van stapel gestuur en is gebaseer in Montreal, Quebec (Kanada). Die webwerf is gratis en gebruikers het toegang tot beide professionele- sowel as amateurpornografie; inkomste word deur middel van die verhuur van advertensieruimte op die webwerf verdien. Pornhub besit benewens hul hoofburo in Kanada ook kantore en bedieners in San Francisco, Kalifornië (VSA), Houston, Texas (VSA), New Orleans, Louisiana (VSA), en Londen, Engeland (VK). In Maart 2010 is Pornhub deur Mindgeek gekoop, wat ook etlike ander pornografiese webwerwe bedryf.

## Gebruikers 
Sowat 68% van besoekers aan Pornhub is mans. Die webwerf ontvang die meeste besoekers op Sondae om 23:00. Ebbehoutpornografie, dit wil sê pornografie waarin swart mense voorkom, is die gewildste kategorie van pornografie onder die meerderheid gebruikers van Afrika, terwyl lesbiese pornografie die gewildste kategorie onder gebruikers in Noord- en Suid-Amerika is.

## Verwysings 
## Eksterne skakels 
* www.pornhub.com Amptelike webwerf
Airbus Beluga

duimnael|links|'n Airbus Beluga met oop laaideur
Die **Airbus A300-600ST (Super Transporter)**, beter bekend as die **Airbus Beluga**, is 'n gewysigde weergawe van die standaard A300-600 wyerompvliegtuig wat gebruik word om vliegtuigonderdele en ekstra groot vrag te dra.

Verskeie groot vliegtuigvervaardigers is multinasionale maatskappye, en dit is nie ongewoon dat hulle verskeie fabrieke ver uitmekaar lê nie. Airbus is uniek in die sin dat dit 'n konsortium van die groot Britse, Franse, Duitse en Spaanse lugvaartmaatskappye is. Die geografiese ligging van Airbusproduksie word nie net beïnvloed deur koste en gerief nie; dit is ook 'n saak van lugvaartgeskiedenis en nasionale belang. Elkeen van die Airbusvennote maak 'n hele vliegtuigseksie, wat dan na 'n sentrale punt vir die finale montering vervoer moet word. Die besonderhede verskil van die een Airbusmodel na die volgende, maar gewoonlik word die vlerke en landingsonderstel in die Verenigde Koninkryk, die stert en deure in Spanje, die romp in Duitsland, en die neus en sentrum-afdeling in Frankryk gemaak. Die finale montering vind dan óf in Toulouse, Frankryk; Hamburg, Duitsland; of Seville, Spanje plaas.
Nepherites I

**Nepherites I** of **Nefaaroed I** was ’n farao van Antieke Egipte en die stigter van die 29ste Dinastie. Hy het van 398 tot 393 v.C. Hy het hom daarna in 399 v.C. in Memphis laat teregstel.

Die feit dat hy dieselfde Horusnaam as Psamtik I en Goue Horusnaam as Ahmoses II gehad het, was vermoedelik omdat hy wou hê sy bewind moet met die vroeëre goue era van Egipte geassosieer word.

## Verwysings 
## Eksterne skakels 
* Livius.org: Nepherites I 
* 
* 15px Hierdie artikel is vertaal uit die Engelse Wikipedia
Rentabiliteit

**Rentabiliteit** is 'n rekeningkundige kengetal en is gelyk aan die verhouding tussen inkomste (wins) en die kapitaal (bates minus laste) wat daardie inkomste verdien het. Rentabiliteit is 'n belangrike maatstaf vir langtermynbeslissingsberekeninge. Ten behoewe van die kontinuïteit van die bedryf moet die wins op die lang termyn voldoende groot wees om die kapitaalverskaffers (aandeelhouers) van gewenste uitkerings in die vorm van dividende of rente te voorsien.

Die rentabiliteit van die totale geïnvesteerde kapitaal (RTK) in 'n onderneming word as volg bereken:

 RTK = \frac {Netto~wins~+~belasting} {Gemiddelde~totale~kapitaal}

Vir die vreemdkapitaalverskaffers word die rentabiliteit van die vreemde geïnvesteerde kapitaal (RVK) as volg bereken:

 RVK = \frac {Dividende} {Gemiddelde~vreemde~kapitaal}

Eendersins word die rentabiliteit van eie kapitaal (REK) as volg bereken:

 REK = \frac {Netto~wins} {Gemiddelde~eie~kapitaal} 

Om die invloed van 'n bepaalde kosteverandering op die rentabiliteit te bestudeer, kan o.a. van die Du Pont-skema gebruik gemaak word.
Pastelbruin

**Pastelbruin** is die kleur van pastelbruin.

## Kleurkoördinate 
Volgens verskeie kleurskemas word **pastelbruin** as volg voorgestel:

## Sien ook 
* Lys van kleure
Vaalbruin

**Vaalbruin** is 'n kleur, 'n ligte skakering van bruin.

## Kleurkoördinate 
Volgens verskeie kleurskemas word **vaalbruin** as volg voorgestel:

## Sien ook 
* Lys van kleure
* Bruin
404 v.C.

## Gebeure 
* Die Peloponnesiese oorlog kom tot 'n einde. Dit eindig in Athene se oorgawe aan Sparta.
*September - Daar word in Athene 'n aristokratiese bewind ingevoer wat pro-Sparta is en die demokrasie afskaf. Dit raak bekend as die Dertig Tiranne.
*In Athene word honderde burgers in hegtenis geneem en tereggestel vanweë hul politieke verlede of soms onduidelike redes. Veral die Metoike wat nie oorspronklik van Athene is, word vervolg.

## Geboortes 
* 

## Sterftes 
*

## Verwysings
Likiditeit

**Likiditeit** of **likwiditeit** is 'n maatstaf van die vermoë van 'n debiteur om hul korttermynskuld betyds te betaal. Dit word gewoonlik as 'n verhouding of 'n persentasie van bedryfslaste uitgedruk. Daar is verskeie weergawes van hierdie rekeningkundige kengetal, nl.:
* Die *bedryfskapitaalverhouding* of *bedryfsverhouding* is die eenvoudigste likiditeitsmaatsaf en word bereken deur die totale bedryfsbates deur die totale bedryfslaste te deel. 'n Verhouding of persentasie van meer as 1:1 of 100% is algemeen vir nie-bankondernemings. Let egter daarop dat sommige bedryfsbates nie in 'n haas teen die volle markprys van die hand gesit kan word nie.
* Die *vuurproefverhouding* of *vinnige verhouding* word bereken deur voorraad en voorafbetaalde uitgawes van bedryfsbates af te trek en die verskil deur bedryfslaste te deel. Hierdie verhouding gee 'n indruk van die vermoë van 'n onderneming om bedryfslaste te dek met bates wat geredelik vervreem kan word. Dit berus dus op die veronderstelling dat voorraad nie geredelik gelikwideer kan word nie, wat 'n redelike veronderstelling in die meeste bedrywe is..
* Die *bedryfskontantvloeiverhouding* word bereken deur die bedryfskontantvloei deur bedryfslaste te deel. Hierdie maatstaf gee 'n indruk van 'n onderneming se vermoë om bedryfslaste met bedryfsinkomste te dek, eerder as om nie-voorraadsbedryfsbates vir daardie doeleinde te likwideer.

## Sien ook 
* Solvabiliteit
Wynrooi

duimnael|Voordat 'n goeie wyn gedrink word, word die kleur daarvan eers beoordeel

**Wynrooi** is 'n rooierige kleur, tipies die van 'n goeie rooiwyn.

## Kleurkoördinate 
Volgens verskeie kleurskemas word **wynrooi** as volg voorgestel:

## Sien ook 
* Lys van kleure
Irrasionale getal

[duimnael|280px|Die bekende wiskundige konstante [pi (π) is een van die bekendste irrasionale getalle.]]

In wiskunde is ’n **irrasionale getal** enige reële getal wat nie as ’n verhouding van heelgetalle (rasionale getalle) uitgedruk kan word nie. ’n Irrasionale getal kan dus nie as ’n eenvoudige breuk geskryf word nie.

## Eksterne skakels 
*
Silvertown

**Silvertown** is 'n nywerheidsgebied aan die noordoewer van die Teemsrivier wat administratief deel uitmaak van die Londense distrik Borough of Newham. Die buurt is vernoem na die nyweraar Samuel Winkworth Silver (1791–1855) wat hier in 1852 'n rubberaanleg gevestig het. Silvertown word tans deur twee groot aanlegte oorheers - *Tate & Lyle* se suikerraffinadery (wat in 1880 opgerig is) en *John Knight ABP* se karkasverwerkingsaanleg. 
duimnael|links|'n Lugaansig van Silvertown en die *Thames Barrier*
duimnael|links|Silvertown, London City-lughawe en die Tate & Lyle-suikerraffinadery
Die buurt se industriële geskiedenis word oorskadu deur die ontploffing van 50 ton TNT op die werksterrein van *Brunner Mond & Company*, 'n chemiese aanleg naby West Ham waar ammunisie vervaardig is, op 19 Januarie 1917. Die ongeluk het 73 menselewens geëis en verwoesting gesaai in die fabriek se omgewing. Die ontploffing se drukgolf het vensters in die Savoy-hotel laat bars en 'n huurmotor in Pall Mall byna omgegooi.

London City-lughawe, een van vyf lughawens in of naby die Britse hoofstad, is aan die oostelike kant van Silvertown geleë.

## Verwysings 
## Eksterne skakels 
;Stadsbeplanning en argitektuur
----
* ''CNN Style, 10 Julie 2017: Silvertown: The derelict wasteland right under London's nose*
* *Hidden London: Silvertown''
Heliopolis (antiek)

duimnael|Die Al-Masalla-obelisk, die grootste monument van Heliopolis wat behoue gebly het.
**Heliopolis** was een van die oudste stede van Antieke Egipte; dit was die hoofstad van die 13de nomos (distrik) van Benede-Egipte. Dit is tans op die noordoostelike grens van Kaïro geleë.

Die Antieke Egiptiese kultussentrum **Joenoe** is deur die Grieke Heliopolis hernoem uit erkenning van die feit dat die songod, Ra (Helios in Grieks), daar aanbid is. Joenoe word in die Piramidetekste die "Huis van Ra" genoem.

Heliopolis is bewoon sedert die voordinastiese tydperk van Egipte, met groot bouprojekte tydens die Ou en Middelryk. Dit is vandag meestal verwoes; sy tempels en ander geboue is gebruik vir die bou van Middeleeuse Kaïro. Die meeste inligting oor die stad kom uit teksbronne.

Die enigste huidige oorblyfsel van Heliopolis is die obelisk van die Tempel van Ra-Atoem in Al-Masalla. Dit is deur Senoesret I van die 12de Dinastie opgerig en staan steeds op sy oorsproklike plek. Dit is 20,73 meter hoog en weeg 120 ton.

## Verwysings
Imelda Marcos

**Imelda Marcos** (gebore 2 Julie 1929 in Manila, Filippyne as Imelda Remedios Visitación Trinidad Romuáldez) is 'n Filippynse politikus en weduwee van die 10de Filippynse president, Ferdinand Marcos. Sy word onthou as die Eerste Dame van die Filippyne gedurende haar man se presidensie, asook vir haar enorme versameling van 2&nbsp;700 pare skoene wat wêreldwyd opslae gemaak het.

## Verwysings
Breuk (wiskunde)

duimnael|’n Koek wat in kwarte opgedeel is. Daar is "drie kwarte" van die koek oor en dit kan as  geskryf word.

In wiskunde verteenwoordig ’n **breuk** ’n gedeelte (of aantal gedeeltes) van ’n geheel. Dit word as ’n teller (a) gedeel deur ’n noemer (b) geskryf in die vergelyking: (\frac{a}{b}). In meer algemene terme kan ’n breuk as ’n kwart (), vyf agtstes (), ’n tiende (), ens. weergegee word.

## Sien ook 
* Gewone breuke
* Desimale breuke
Solvabiliteit

**Solvabiliteit** is die vermoë van 'n onderneming om sy laste te dek indien al sy bates gelikwideer sou word. Solvabiliteit is dus die verhouding tussen die vreemde kapitaal en eie kapitaal op die balansstaat. Indien hierdie verhouding te klein word, kan die onderneming insolvensie in die gesig staar. Solvabiliteit is 'n belangrike kengetal wat deur kredietverskaffers en leweransiers gebruik word, aangesien dit 'n indruk skep van die waarskynlikheid dat skulde aan die onderneming verleen weer geïn kan word.

Vir die meeste ondernemings is die markwaarde van vaste bates nie geredelik beskikbaar sonder om kostelike waardasies te ondergaan nie; dus word boekwaardes en nie markwaardes nie gebruik om die solvabiliteit van die onderneming vas te stel. Hierdie benadering gebruik minder realistiese syfers, maar is meer uitvoerbaar. Vir sommige bedrywe is só 'n benadering onaanvaarbaar. Banke en versekeraars, bv., gebruik meer realistiese benaderings om hul solvabiliteit te bepaal. Die berekening van die solvabiliteit van banke en versekeraars is hoogs gereguleer. Sien bv. Basel III vir banke en Solvabiliteit II vir versekeraars (solvabiliteitassessering en -bestuur in Suid-Afrika).

By die vasstel van solvabiliteit moet ook in ag geneem word dat sekere balansposte wel teen 'n bepaalde waarde in die boeke weerspieël word, maar dat dit nie realisties hoegenaamd gelikwideer kan word nie. Voorbeelde hiervan is ondersoek en ontwikkeling, oprigtingskoste en klandisiewaarde. Oprigtingskoste kan onder sekere rekeningkundige regimes oor vyf jaar (d.i. 20% p.j.) afgeskryf word, dus is dit dan 'n balansstaatitem en nie 'n inkomstestaatitem nie.

Afhangend van die direkte opbrengswaarde van die bates lê die minimumnorm van solvabiliteit tussen 25% en 40%.

Daar bestaan verskeie rekenkundige definisies van solvabiliteit, waaronder:

:Solvabiliteit= \frac{Totale~bates}{Totale~laste}

Met solvabiliteit word egter gewoonlik 'n begrip bedoel wat verskeie maatstawwe omsluit wat 'n indruk van die onderneming se skuldbetalingsvermoë gee, insluitende, en veral vir handelsondernemings, likiditeitsverhoudings soos die bedryfskapitaalverhouding, die vuurproefverhouding, en die bedryfskontantvloeiverhouding.

Solvabiliteit kan ook met die skuldverhouding gemeet word, waarby die vreemde kapitaal deur die totale kapitaal gedeel word. As die skuldverhouding daal, verbeter die solvabiliteit.

## Bronnelys 
* Boer, P. de; Brouwers, M.P.; Koetzier, W. (2010) *Basisboek Bedrijfseconomie*. Teteringen, Zwolle: Noordhoff Uitgevers Groningen/Houten.

## Sien ook 
* Likiditeit
* Solvabiliteit II
* Solvabiliteitassessering en -bestuur
Ongebleik (kleur)

**Ongebleik** is die kleur naaste aan dié van ongebleikte linne.

Ongebleik is 'n term wat gebruik word om garing of materiaal, soos sy of linne, in hul oorspronklike toestand te beskryf, wat nie gebleik of gekleur is nie. In die meeste Westerse tale is die naam afgelei van die Franse woord "ecru", wat letterlik "ruwe" of "ongebleik" beteken.

Die kleur **ongebleik** is moeilik om te definieer omrede die oorspronklike kleur van natuurlike tekstielvesels verskil van vesel tot vesel en word ook beïnvloed deur baie faktore, soos of dit verwerk of gewas is, of nie. Tot op hede word hierdie term ook gebruik om 'n ligte kleur soos beige aan te dui. Tot in 1930 is die term "ecru" as 'n sinoniem van beige gebruik, maar tans word die twee kleure verskillend gelys.

## Kleurkoördinate 
Volgens verskeie kleurskemas word **ongebleik** as volg voorgestel:

	
## Sien ook 
* Lys van kleure
Bordeaux (kleur)

**Bordeaux** is 'n rooibruin kleur met ondertone van violet.

## Kleurkoördinate 
Volgens verskeie kleurskemas word **bordeaux** as volg voorgestel:

## Sien ook 
* Lys van kleure
Framboos (kleur)

duimnael|Frambose

**Framboos** is 'n kleur wat ooreenstem met die kleur van framboos.

Die eerste opgetekende gebruik van framboos as 'n kleur se naam in Engels was in 1892.

## Kleurkoördinate 
Volgens verskeie kleurskemas word **framboos** as volg voorgestel:

	
## Sien ook 
* Lys van kleure
Imaginêre getal

'n **Imaginêre getal** (ook **denkbeeldige getal** of **niereële getal** ) is 'n getal wat nie op 'n getallelyn van reële getalle uitgebeeld kan word nie. 

'n Imaginêre getal kan as 'n reële getal B vermenigvuldig met 'n  denkbeeldige eenheid **(i)** geskryf word. Hierdie eenheid word gedefinieer deur  i = \sqrt{-1} Met imaginêre getalle  Bi is dit moontlik om vierkantswortels van negatiewe getalle te bepaal, Dit word verduidelik deur die formule:  \sqrt{-B^2} = Bi soos bv.  \sqrt{-25} = \sqrt{25}\sqrt{-1} = 5i en dus is  (5i)^2 = -25 . 

Denkbeeldige getalle kan nes reële getalle opgetel en afgetrek word:
:2i + 3i= 5i
:2i - 3i= -i

Maar vermenigvuldiging en deling lewer reële getalle op:
: 2i*3i = -6
: {{6i} \over{3i}} = {+2}

Ander bewerkings, soos die vierkantswortel kan komplekse getalle oplewer:
: \sqrt{2i} = 1 +i
Komplekse getalle is kombinasies van reële en imaginêre dele.

## Gebruik 
As voorbeeld van gebruik kan die elektriese- en elektroniese ingenieurswese genoem word. Daar word **imaginêre getalle** dikwels gebruik om die oriëntasie van 'n fasor aan te dui wat 'n sinusied beskryf. Maar dit is gewoonlik gepaard met reële getalle as komplekse getalle. Dit geld vir baie ander toepassings.

## Kyk ook 
* Reële getalle
* Rasionale getalle
* Irrasionale getalle
* Heelgetalle
* Natuurlike getalle
* Ewe getalle
* Onewe getalle
* Priemgetalle
* Komplekse getalle
* Kwaternione
Hoekfrekwensie

duimnael|280px|Die hoekfrekwensie dui aan hoe vinnig 'n objek roteer.

In die fisika is **hoekfrekwensie** ω 'n skalaar mate van rotasie spoed. **Hoekfrekwensie** (of hoekspoed) is die skalaar groote van die vektorhoeveelheid hoeksnelheid. Die verskil tussen **hoekfrekwensie** en hoeksnelheid is dat die hoeksnelheid die rigting en orientasie van rotasie (in 2D en 3D ruimte) kan aandui as 'n vektor waar hoekfrekwensie slegs 'n skalaar grootte is.

Een omwenteling is gelyk aan 2π radiale, dus kan **hoekfrekwensie** deur die volgende formule beskryf word:

\omega = {{2 \pi} \over T} = {2 \pi f} ,